**Paziņojums par līdzdalības iespējām Ministru kabineta noteikumu projekta “Grozījumi Ministru kabineta 2011. gada 27. decembra noteikumos Nr. 1025 “Noteikumi par rīcību ar lietiskajiem pierādījumiem un arestēto mantu”” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts. |
| 2. | Dokumenta nosaukums | Ministru kabineta noteikumu projekts “Grozījumi Ministru kabineta 2011. gada 27. decembra noteikumos Nr. 1025 “Noteikumi par rīcību ar lietiskajiem pierādījumiem un arestēto mantu”” (turpmāk – projekts) |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Personas, kuru mantai (virtuālajai valūtai) uzlikts arests kriminālprocesā. Procesa virzītāji, Nodrošinājuma valsts aģentūra (turpmāk – aģentūra). |
| 5. | Dokumenta mērķis un sākotnēji identificētās problēmas būtība | Projekta mērķis ir noteikt virtuālās valūtas, kurai kriminālprocesā ir uzlikts arests realizācijas kārtību.Lai izpildītu Kriminālprocesa likuma 365. panta 2.1 daļā Ministru kabinetam doto deleģējumu, projekts paredz noteikt, ka virtuālo valūtu ar procesa virzītāja lēmumu nodod realizācijai aģentūrai.Tādējādi tiek paredzēts, ka aģentūra ir centralizēta iestāde valstī, kas izveido un uztur oficiāli piereģistrētu virtuālās valūtas maku (kas nav vienreizēja darījuma maks), veic tirgus izpēti un nodrošina virtuālās valūtas realizāciju.Virtuālo valūtu realizācijai aģentūrai nodos jebkuras Kriminālprocesa likumā noteiktās izmeklēšanas iestādes procesa virzītājs, kas savā lietvedībā esošā kriminālprocesā būs pieņēmis lēmumu par arestētās virtuālās valūtas realizāciju.Lai nodrošinātu virtuālās valūtas realizāciju, aģentūra uztur šim mērķim izveidotu virtuālās valūtas maku (makus) Latvijā vai Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstī reģistrēta virtuālās valūtas pakalpojuma sniedzēja platformā.Veidojot virtuālo maku, aģentūra izvērtē, vai attiecīgajai virtuālās valūta pakalpojuma sniedzēja platformai ir iespēja veikt maksājumus vienotajā *euro* maksājumu telpā, vai virtuālās valūtas pakalpojuma sniedzējs ir reģistrēts valstī, ar kuru iespējams nodrošināt krimināltiesisko sadarbību, kā arī, kādus virtuālās valūtas veidus tā realizē (vismaz vairākas un visbiežāk izmantojamās virtuālās valūtas, piemēram, BTC, ETH, XPR, LTC, USDT, BCH, LIBRA u.c.).Projekts paredz noteikt, ka procesa virzītājs, kas saskaņā ar Kriminālprocesa likumu ir pieņēmis lēmumu par aresta uzlikšanu virtuālajai valūtai, nekavējoties ievieto virtuālo valūtu aģentūras izveidotajā virtuālajā makā un vienas dienas laikā rakstveidā paziņo par to aģentūrai, norādot tās apmēru, ievietošanas laiku, īsu kriminālprocesa fabulu un pievieno transakcijas identifikācijas numuru. Pirms virtuālās valūtas ievietošanas virtuālajā makā, procesa virzītājs noskaidro, kurā virtuālajā makā ir jāievieto attiecīgā virtuālā valūta vai arī izvēlas to no aģentūras izveidotā saraksta, kas pieejams procesa virzītājam.Procesa virzītājs lēmumu par virtuālās valūtas nodošanu realizācijai nodod aģentūrai un rakstveidā informē par datumu, kādā atļauts uzsākt realizāciju. Projektā paredzēts, ka aģentūra 5 darbdienu laikā pēc informācijas saņemšanas par atļauju uzsākt virtuālās valūtas realizāciju veic tirgus izpēti, izvērtējot vismaz trīs pakalpojuma sniedzēja piedāvātās realizācijas iespējas. Aģentūra izvēlās virtuālās valūtas pakalpojuma sniedzēja platformā pieejamo visizdevīgāko realizācijai piedāvājumu, ņemot vērā virtuālās valūtas realizācijas cenu, realizācijas izmaksas un iespēju virtuālo valūtu apmainīt pret citu virtuālo valūtu. Pēc minēto darbību veikšanas aģentūra realizē virtuālo valūtu atbilstoši izvēlētajam visizdevīgākajam piedāvājumam un paziņo par to procesa virzītājam.Lai novērstu kiberdrošības apdraudējumus, kā arī nelikumīgi iegūtu līdzekļu legalizēšanas vai terorisma finansēšanas riskus, virtuālā valūta tiek realizēta tikai aģentūras izvēlētajam virtuālās valūtas pakalpojuma sniedzējam.Ja virtuālo valūtu nav iespējams realizēt iepriekš minētajā kārtībā, aģentūra virtuālo valūtu realizē izsolē, kuru organizē, ievērojot Noteikumu Nr.1025 25.1 punktā noteikto kārtību.Virtuālās valūtas realizācijas rezultātā iegūtie finanšu līdzekļi tiek ieskaitīti aģentūras atvērtajā deponēto līdzekļu kontā, kur tie glabājas līdz nolēmuma pieņemšanai krimināllietā par rīcību ar tiem. |
| 6. | Dokumenta izstrādes laiks un plānotā virzība | Projekts tuvākajā laikā tiks izsludināts Valsts sekretāru sanāksmē. Projekts stāsies spēkā vispārējā kārtībā. |
| 7. | Dokumenti | Projekts, [anotācija](file:///C%3A%5CDocuments%20and%20Settings%5Ckristinema%5CLocal%20Settings%5CTemp%5CIEMAnot_070613_ZinParbKart.doc). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 18.01.2021.,** nosūtot tos uz elektroniskā pasta adresi inese.lodite@vp.gov.lv. Iesniedzot viedokli, iebildumus vai priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Inese Lodīte Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas juriste tālr.67075423 inese.lodite@vp.gov.lv |